CELEX: C2006/074/15
Language: lt
Date: 2006-03-25 00:00:00
Title: Byla C-42/06  2006 m. sausio 27 d.  Europos Bendrijų Komisijos pareikštas ieškinys Belgijos Karalystei

25.3.2006   
            
            
               LT
            
            
               Europos Sąjungos oficialusis leidinys
            
            
               C 74/8
            
         2006 m. sausio 27 d. Europos Bendrijų Komisijos pareikštas ieškinys Belgijos Karalystei
   (Byla C-42/06)
   (2006/C 74/15)
   Proceso kalba: prancūzų
   2006 m. sausio 27 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos B. Stromsky, nurodžiusio adresą dokumentams įteikti Liuksemburge, ieškinys Belgijos Karalystei.
   Europos Bendrijų Komisija Teisingumo Teismo prašo:
   
               —
            
            
               pripažinti, kad Briuselio-sostinės regione nustačiusi fizinių ir juridinių asmenų, gaminančių ir (arba) platinančių šiukšlių surinkimo maišus, sertifikavimo sistemą, kurios taisyklės pažeidžia proporcingumo principą, Belgijos Karalystė neįvykdė įsipareigojimų pagal EB sutarties 28 ir 30 straipsnius;
            
         
               —
            
            
               priteisti iš Belgijos Karalystės bylinėjimosi išlaidas.
            
         Ieškinio pagrindai ir pagrindiniai argumentai
   Bendrijoje nėra suderintas fizinių ir juridinių asmenų, gaminančių ir (arba) platinančių šiukšlių surinkimo maišus, sertifikavimas.
   Šiomis aplinkybėmis, nacionalinės teisės aktai, reikalaujantys fizinių ir juridinių asmenų, gaminančių ir (arba) platinančių šiukšlių surinkimo maišus, sertifikavimo turi būti vertinami pagal Europos Bendrijos steigimo sutarties 28 ir 30 straipsnius.
   Pagal Teisingumo Teismo praktiką, išankstinio leidimo procedūra, nustatyta 1993 m. liepos 15 d. Briuselis-sostinė regiono reglamento dėl šiukšlių surinkimo 10a straipsnyje, gali apriboti laisvą prekių judėjimą.
   Tam, kad išankstinio leidimo procedūra būtų pagrįsta esmine laisvo prekių judėjimo laisve, ji turi siekti Bendrijos teisėje pripažinto viešojo intereso ir atitikti proporcingumo principą, tai yra tinkamai užtikrinti siekiamo tikslo įgyvendinimą ir neviršyti to, kas būtina šiam tikslui pasiekti.
   Komisija gali suprasti, kad sertifikavimo procedūra būtų galima siekti viešojo intereso apsaugoti darbininkų sveikatą ir aplinką.
   Tačiau, Komisija mano, kad šioje byloje reglamento 10bis straipsnyje numatytos sertifikavimo procedūros taisyklės neatitinka proporcingumo principo, nes ji nėra lengvai prieinama.